**Apliecinājums par Traktortehnikas vadītāju apmācības īstenošanas nosacījumu ievērošanu bezdarba riskam pakļautām personām**

**Izglītības iestāde\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(nosaukums, reģistrācijas Nr.)

1. **Vispārīgie noteikumi**
2. Traktortehnikas vadītāju apmācības īstenošanas nosacījumi (turpmāk – Nosacījumi) nosaka kārtību, kādā īsteno traktortehnikas vadītāju apmācību bezdarba riskam pakļautām personām (turpmāk – Apmācība).
3. Komersants vai izglītības iestāde, kura veic bezdarba riskam pakļauto personu Apmācību (turpmāk – Izglītības iestāde), īsteno Apmācību atbilstoši šādiem normatīvajiem aktiem:
   1. Bezdarbnieku un darba meklētāju atbalsta likums;
   2. Izglītības likums;
   3. Ceļu satiksmes likums;
   4. Ministru kabineta 2011. gada 25. janvāra noteikumi Nr. 75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – MK noteikumi Nr. 75);
   5. Ministru kabineta 2009. gada 24.- novembra noteikumi Nr. 1338 „Kārtība, kādā nodrošināma izglītojamo drošība izglītības iestādēs un to organizētajos pasākumos”;
   6. Ministru kabineta 2018. gada 11. septembra noteikumi Nr. 581 “Noteikumi par prasībām komersantiem, izglītības iestādēm un speciālistiem, kuri nodrošina traktortehnikas vadītāju apmācību, traktortehnikas vadītāju apmācības programmām, kā arī apmācības procesa kontroles kārtību” (turpmāk – MK noteikumi Nr. 581);
   7. Ministru kabineta 2018. gada 28. augusta noteikumi Nr. 551 “Traktortehnikas vadītāja tiesību iegūšanas un atjaunošanas, kā arī traktortehnikas vadītāja apliecības izsniegšanas, apmaiņas, atjaunošanas un iznīcināšanas kārtība”;
   8. Ministru kabineta 2011. gada 6. decembra noteikumi Nr. 940 ”Noteikumi par veselības pārbaudēm transportlīdzekļu vadītājiem un personām, kuras vēlas iegūt transportlīdzekļu vadītāju kvalifikāciju, kā arī par pirmstermiņa veselības pārbaudes izdevumu segšanas kārtību”;
   9. Ministru kabineta 2018. gada 17. aprīļa noteikumi Nr. 225 “Valsts tehniskās uzraudzības aģentūras maksas pakalpojumu cenrādis”;
   10. Ministru kabineta 2012. gada 14. augusta noteikumiem Nr. 557 ”Noteikumi par apmācību pirmās palīdzības sniegšanā";
   11. Ministru kabineta 2014. gada 23. decembra noteikumi Nr. 836 „Darbības programmas ”Izaugsme un nodarbinātība” 7.1.1.specifiskā atbalsta mērķa „Paaugstināt bezdarbnieku kvalifikāciju un prasmes atbilstoši darba tirgus pieprasījumam” un 14.1.2. specifiskā atbalsta mērķa "Atveseļošanas pasākumi labklājības jomā" īstenošanas noteikumi”;
   12. Ministru kabineta 2023. gada 20. jūnija noteikumi Nr. 323 „Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2. reformas “Sociālo un nodarbinātības pakalpojumu pieejamība minimālo ienākumu reformas atbalstam” 3.1.2.5.i. investīcijas “Bezdarbnieku, darba meklētāju un bezdarba riskam pakļauto iedzīvotāju iesaiste darba tirgū” īstenošanas un uzraudzības noteikumi”;
   13. citiem spēkā esošajiem normatīvajiem aktiem.
4. Izglītības iestādei ir saistošas visas normatīvā regulējuma izmaiņas, kas attiecas uz Apmācības īstenošanu visā Apmācības īstenošanas laikā.
5. **Apmācības īstenošanas kārtība**
6. Apmācību īsteno piešķirtā finansējuma ietvaros, pamatojoties uz bezdarba riskam pakļautajai personai (turpmāk – klients) izsniegto Apmācības kuponu (turpmāk – Kupons).
7. Izglītības iestāde Apmācības grupas plānošanu nodrošina Nodarbinātības valsts aģentūras (turpmāk – Aģentūra) CV un vakanču portālā <https://cvvp.nva.gov.lv> (turpmāk – CV un vakanču portāls). Ar Apmācības procesa saistīto dokumentu, t.sk., apliecinājuma par transportlīdzekļa vai traktortehnikas vadītāja apmācības programmas īstenošanu grupai (turpmāk – Apliecinājums), rīkojumu, apmeklējumu uzskaites kopsavilkumu, rēķinu, klientu apmācību kavējumu un attaisnojošo dokumentu, informācijas par apmācību rezultātiem notiek, šos dokumentus pievienojot CV un vakanču portālā.
8. Izglītības iestāde pirms klienta pievienošanas dalībai CV un vakanču portālā reģistrētajā mācību grupā, nodrošina vienlīdzīgu un nediskriminējošu attieksmi pret katru klientu, izvērtē klienta piemērotību izglītības programmas apguvei un nodrošina, ka Apmācībā tiek iesaistīti klienti, kuru iepriekš iegūtās prasmes un pieredze atbilst normatīvajos aktos noteiktajam (tai skaitā informē katru klientu par normatīvajos aktos noteiktajiem apstākļiem, kādos Valsts tehniskās uzraudzības aģentūra (turpmāk – VTUA) nereģistrē personas mācību grupā, un pārliecinās, vai klientam būs nepieciešams apgūt pirmās palīdzības sniegšanas kursu un iziet veselības pārbaudi). Piemērotības izvērtēšanu veic Izglītības iestādē noteiktajā kārtībā, nodrošinot izvērtēšanas rezultātu pieejamību Aģentūras un citu institūciju pārstāvjiem, kuriem ir tiesības veikt pārbaudes par Aģentūras organizēto pasākumu īstenošanu.
9. Klients līdz Kuponā noteiktajam datumam piesakās dalībai CV un vakanču portālā reģistrētajā mācību grupā, autentificējoties CV un vakanču portālā, vai izvēlas Izglītības iestādi no Aģentūras piedāvātā izglītības piedāvājuma saraksta, kas publicēts Aģentūras mājaslapā [www.nva.gov.lv](http://www.nva.gov.lv)
10. Aģentūrai ir tiesības anulēt Kuponu šādos gadījumos:
    1. Izglītības iestāde atzinusi klientu par nepiemērotu izvēlētās izglītības programmas apguvei;
    2. klients līdz Kupona derīguma termiņa beigām nav vienojies ar Izglītības iestādi par apmācību programmas apguvi;
    3. klients atsakās no dalības Apmācībā līdz dalības uzsākšanai;
    4. Izglītības iestāde nav uzsākusi Apmācības īstenošanu viena mēneša laikā no Kupona apstiprināšanas datuma;
    5. Izglītības iestāde līdz Apliecinājuma par Apmācības uzsākšanu parakstīšanai, rakstveidā atteikusies no Apmācības īstenošanas;
    6. klients līdz dalības uzsākšanai zaudē tiesības iesaistīties Apmācībā.
11. Izglītības iestāde uzsāk Apmācību viena mēneša laikā no Kupona apstiprināšanas dienas. Apmācību īsteno grupā, kurā reģistrēto personu skaits atbilst MK noteikumu Nr. 581 35. punktā noteiktajam.
12. Izglītības iestāde ne agrāk kā trīs darba dienas pirms Apmācības uzsākšanas, bet ne vēlāk kā Apmācības uzsākšanas dienā, CV un vakanču portālā grupas vietnē pievieno ar e-parakstu parakstītu Apliecinājumu. Apliecinājumam pievieno ar VTUA saskaņotu mācību stundu (nodarbību) sarakstu, norādot katras teorētiskās nodarbības laiku un īstenošanas vietas adresi, ja apmācības tiek īstenotas attālināti, norāda tiešsaistes adresi, un precīzu braukšanas apmācības vietas adresi, instruktora vārdu un uzvārdu un kontakttālruni. Mācību stundu (nodarbību) sarakstu par braukšanas mācību stundām un vadīšanas eksāmenu Izglītības iestādē gatavo atsevišķi par katru Apmācībā iesaistīto klientu.
13. Gadījumā, ja Apliecinājumā nepieciešams veikt grozījumus, Izglītības iestāde trīs darba dienu laikā CV un vakanču portālā grupas vietnē pievieno ar e-parakstu parakstītu iesniegumu par izmaiņām Apliecinājumā.
14. Ja Izglītības iestāde objektīvu apstākļu dēļ nevar uzsākt Apmācību noteiktajā termiņā, tā rakstveidā informē Aģentūras filiāli ne vēlāk kā trīs darba dienas pirms Kuponā norādītā datuma par Apmācības uzsākšanu, norādot objektīvo apstākļu iemeslus.
15. Ja klients atsakās no dalības Apmācībā, Filiāle vienas darba dienas laikā, bet ne vēlāk kā Apmācības uzsākšanas dienā, par to informē Izglītības iestādi.
16. Izglītības iestāde pirms Apmācības uzsākšanas slēdz līgumu ar klientu atbilstoši MK noteikumu Nr. 581 24. punktā noteiktajam.
17. Ja Apmācībā tiek iesaistīta persona ar invaliditāti, Apmācības laikā Izglītības iestāde nodrošina atbilstošus vides, materiāltehniskās bāzes, izdales materiālu un darba rīku pielāgojumus, t.sk. ērtu piekļūšanu Apmācības vietai. Ja Apmācībā tiek iesaistīta persona ar dzirdes invaliditāti, Izglītības iestādei jānodrošina iespēja Aģentūras finansētam surdotulkam Apmācības vietā sniegt surdotulka pakalpojumus.
18. 10 darba dienu laikā no Apmācības uzsākšanas Izglītības iestāde pēc nepieciešamības nodrošina klietiem veselības pārbaudi atbilstoši Latvijas Republikā spēkā esošajiem normatīvajiem aktiem.
19. Izglītības iestāde pēc nepieciešamības nodrošina klientiem pirmās palīdzības sniegšanas kursu 15 mācību stundu apjomā atbilstoši Latvijas Republikā spēkā esošajiem normatīvajiem aktiem. Atkārtoti pirmās palīdzības sniegšanas kursā tiek ieskaitīti klienti, kuriem līdz iepriekš iegūtās apliecības par pirmās palīdzības apmācību kursa beigšanu derīguma termiņa beigām ir palikuši ne vairāk kā trīs mēneši.
20. Izglītības iestāde Apmācības uzsākšanas dienā izsniedz klientam Apmācības īstenošanas plānu un mācību stundu (nodarbību) sarakstu visam Apmācības periodam, veic klienta identitātes pārbaudi, pārliecinoties, ka Apmācībā piedalās Apliecinājumā minētā persona.
21. Apmācību nodrošina Izglītības iestādes tehniskajā piedāvājumā noteiktajās īstenošanas vietās, nodrošinot klientam drošus un veselībai nekaitīgus mācību apstākļus, katram klientam strukturētu izdales un mācību materiālu valsts valodā. Izdales un mācību materiāli paliek klienta īpašumā pēc Apmācības pabeigšanas. Apmācības laikā Izglītības iestāde nodrošina materiāltehnisko bāzi un individuālos darba rīkus atbilstoši izglītojamo skaitam mācību grupā un Apmācības īstenošanas plānam un mācību stundu (nodarbību) sarakstam. Izglītības iestāde, īstenojot teorētisko apmācību tiešsaistē, videokonferences režīmā, nodrošina:
    1. klienta un nodarbības pasniedzēja identitātes (vārds, uzvārds) attēlošanu;
    2. klienta dalības laiks (st., min.) uzskaiti;
    3. ekrāna koplietošanu/dalīšanos;
    4. kopīgo klientu saraksti;
    5. privāto saraksti starp klientiem;
    6. iespēju uzraugošajām iestādēm pieslēgties Apmācības procesam, izmantojot izglītības programmas mācību stundu (nodarbību) sarakstā norādīto piekļuves informāciju mācību platformai.
22. Apmācību īsteno valsts valodā laikā no plkst. 7.00 līdz plkst. 22.00 vismaz astoņas mācību stundas nedēļā (viena mācību stunda ir 45 minūtes), ieskaitot brīvdienas. Pēc teorētisko priekšmetu apguves turpinot praktiskās braukšanas nodarbības, tās īsteno vismaz četras mācību stundas nedēļā. Apmācību veidus atļauts kombinēt vienas dienas ietvaros, ievērojot, ka:
    1. teorētisko priekšmetu apmācības maksimālais mācību stundu skaits vienai personai ir ne vairāk kā sešas mācību stundas dienā;
    2. braukšanas apmācības maksimālais stundu skaits vienai personai ir ne vairāk kā divas mācību stundas dienā;
    3. pirmās palīdzības sniegšanas kursu atļauts organizēt, nosakot ne vairāk kā astoņas mācību stundas dienā.
23. Ja braukšanas apmācību nenodrošina administratīvajā teritorijā, kurā organizēta teorētisko priekšmetu apmācība, Izglītības iestāde nodrošina klientu nokļūšanu braukšanas apmācības īstenošanas vietā.
24. Izglītības iestāde nodrošina normatīvo aktu prasībām atbilstošas kvalifikācijas pasniedzējus un braukšanas apmācības instruktorus.
25. Apmācības laikā Izglītības iestāde:
    1. uztur aktuālo informāciju par Apmācības norisi:
       1. vismaz vienu darba dienu pirms izmaiņām mācību stundu (nodarbību) sarakstā, t.sk. par izmaiņām Apmācības īstenošanas adresē, informē klientu un Aģentūras filiāli. Ja izmaiņas skar vairāk kā vienu mācību dienu, vismaz vienu darba dienu pirms izmaiņām Izglītības iestāde CV un vakanču portālā pievieno ar VTUA saskaņotu aktualizēto mācību stundu (nodarbību) sarakstu vai iesniedz ar e-parakstu parakstītu iesniegumu par izmaiņām Apliecinājumā. Ja izmaiņas izglītības programmas mācību stundu (nodarbību) sarakstā objektīvu apstākļu dēļ nevarēja paredzēt, Izglītības iestāde par izmaiņām izglītības programmas mācību stundu (nodarbību) sarakstā nekavējoties, bet ne vēlāk kā līdz mācību nodarbību sākumam, informē Aģentūras filiāli un klientus;

23.1.2.veic atzīmes mācību grupas žurnālā par klientu teorētisko priekšmetu mācību stundu (nodarbību) apmeklējumu, nodarbību nosaukumu un tematu, ne vēlāk kā 20 minūtes pēc nodarbības sākuma, nepārprotami atzīmē tos klientus, kas piedalās konkrētā mācību stundā, un ar burtu “n” – klientus, kas nav ieradušies, īstenojot Apmācības klātienē, nodrošina, ka klienti ne vēlāk kā 20 minūtes pēc katras teorētisko priekšmetu mācību stundas (nodarbības) sākuma parakstās parakstu lapā par katras mācību stundas (nodarbības) faktisko apmeklējumu, izņemot Izglītības iestādes organizētajā teorētiskā eksāmena norises dienā, kad parakstās pēc eksāmena pabeigšanas. Katras braukšanas nodarbības un vadīšanas eksāmena apmeklējumu Izglītības iestādē instruktors atzīmē katra klienta mācību reģistrācijas kartē;

* 1. regulāri veic kvalitātes uzraudzību un kontroli visās Apmācības īstenošanas vietās;
  2. informē Aģentūras filiāli, ja klients nepiedalās Apmācībā trīs Apmācību dienas pēc kārtas;
  3. ar rīkojumu atskaita klientu no izglītojamo skaita ar darba dienu, kad ir iestājies (vai Izglītības iestādei kļuvis zināms) viens no šādiem nosacījumiem (atskaitīšanas diena tiek ieskaitīta faktiskajā Apmācības periodā):
     1. saņemts klienta iesniegums par Apmācības pārtraukšanu;
     2. klients kavējis 10 procentus no kopējā mācību stundu skaita;
     3. Aģentūra konstatējusi, ka pirms iesaistes Apmācībā klients neatbilda normatīvajos aktos noteiktajiem nosacījumiem dalībai Apmācībā;
     4. klients nav pielaists pie Nosacījumu 26.punktā minēto eksāmenu kārtošanas;
     5. klients Apmācības laikā atkārtoti pārkāpis Izglītības iestādes iekšējās kārtības noteikumus;
     6. klients zaudē atbilstību nosacījumiem, kas ļauj iegūt traktortehnikas vadītāja apliecību.

1. Izglītības iestāde rīkojumu par klienta atskaitīšanu no izglītojamo skaita trīs darba dienu laikā pievieno CV un vakanču portālā, norādot atskaitīšanas iemeslu. Rīkojumā iekļauj informāciju par klientu, norādot vārdu, uzvārdu, personas kodu, kupona numuru. Rīkojumam pievieno atskaitītā klienta parakstītu mācību reģistrācijas kartes kopiju (ja ir notikusi braukšanas apmācība) un nodarbības apmeklētības parakstu lapas kopiju, ja Apmācība notika tiešsaitē, klienta dalības uzskaites pierakstus no mācību platformas (laiks, st., min.).
2. Izglītības iestāde, saņemot attiecīgu informāciju no Aģentūras, klientam, kurš Apmācību laikā ir zaudējis atbilstību mērķa grupas kritērijiem, nodrošina iespēju pabeigt Apmācību.
3. Izglītības iestāde pēc šo Nosacījumu 20. punktā minēto Apmācības veidu pabeigšanas klientam organizē teorētiskos eksāmenus Ceļu satiksmes noteikumos un satiksmes drošībā, Traktortehnikas vispārējā uzbūvē un eksplutācijas pamatos un braukšanas eksāmenus Izglītības iestādē atbilstoši Latvijas Republikā spēkā esošajiem normatīvajiem aktiem, dodot iespēju kā novērotājiem tajos piedalīties Aģentūras, Labklājības ministrijas un VTUA pārstāvjiem.
4. Izglītības iestāde, beidzoties Apmācībai, izsniedz klientam mācību reģistrācijas karti un ne vēlāk kā pēdējā Apmācības dienā klientu, kurš apguvis izglītības programmu un sekmīgi nokārtojis Nosacījumu 26. punktā minētos eksāmenus, piesaka teorētiskā kvalifikācijas eksāmena kārtošanai VTUA (ne vēlāk kā septiņu darba dienu laikā pēc Apmācības pabeigšanas Izglītības iestādē) un informē klientu par teorētiskā kvalifikācijas eksāmena kārtošanas datumu VTUA. Tiklīdz klients nokārtojis teorētisko kvalifikācijas eksāmenu, Izglītības iestāde viņu piesaka braukšanas kvalifikācijas eksāmena kārtošanai VTUA un informē klientu par braukšanas kvalifikācija eksāmena kārtošanas datumu VTUA.
5. Izglītības iestāde 90 (deviņdesmit) dienu laikā, pēc Nosacījumu 26. punktā minēto eksāmenu nokārtošanas, nodrošina katram klientam iespēju vienu reizi kārtot traktortehnikas vadītāja kvalifikācijas eksāmenu VTUA atbilstoši MK noteikumu Nr. 581 prasībām, kā arī nodrošina traktortehnikas vadītāja apliecības saņemšanu: vispirms nodrošina teorētisko kvalifikācijas eksāmenu kārtošanu VTUA (ne vēlāk kā septiņu darba dienu laikā pēc Apmācības pabeigšanas Izglītības iestādē), pēc tā nokārtošanas nodrošina braukšanas kvalifikācijas eksāmena kārtošanu VTUA, pēc tā nokārtošanas nodrošina traktortehnikas vadītāja apliecības saņemšanu.
6. Ja klients, ievērojot visas Apmācībā ietvertās prasības, nav nokārtojis Nosacījumu 26.punktā minētos eksāmenus, Izglītības iestāde ne vēlāk kā viena mēneša laikā, skaitot no Apliecinājumā norādītā Apmācības beigu datuma, nodrošina iespēju par klienta līdzekļiem atkārtoti kārtot nosacījumu 26. punktā minētos eksāmenus. Ja nepieciešams, klients samaksā par papildu apmācību.
7. Klients, kurš nav ieradies uz Nosacījumu 26. punktā minētajiem eksāmeniem, iesniedz Izglītības iestādē iesniegumu par iespēju nodrošināt viņam kārtot Nosacījumu 26. punktā minētos eksāmenus un pievieno attaisnojošu iemeslu apstiprinoša dokumenta kopiju (ja attiecināms). Šajā punktā minētā notikuma iestāšanās gadījumā radušos izdevumus sedz Izglītības iestāde. Šajā punktā minētā notikuma iestāšanās gadījumā Izglītības iestādei Nosacījumu 26. un 28. punktā minētos eksāmenus un mācību maksas gala rēķina iesniegšanu Aģentūrā jānodrošina 90 (deviņdesmit) dienu laikā, skaitot no Apliecinājumā norādītā Apmācības beigu datuma.
8. Ja klients ir pabeidzis Apmācību, bet nav nokārtojis vai atsakās kārtot Nosacījumu 26. punktā minētos eksāmenus, apliecinot to rakstiski, Izglītības iestāde izsniedz klientam sekmju izziņu − dokumentu par attiecīgās izglītības programmas daļēju apguvi, nenodrošinot kvalifikācijas eksāmena kārtošanu.
9. Izglītības iestāde nav tiesīga Nosacījumu izpildi nodot citai juridiskai vai fiziskai personai, veidot apvienotas mācību grupas sadarbībā ar citām Izglītības iestādēm Apmācības īstenošanai.
10. Izglītības iestāde ir tiesīga organizēt izglītības programmu un mācību priekšmetu apvienošanu dažādām mācību grupām tikai MK noteikumu Nr. 581 minētajos gadījumos.
11. Aģentūra nekavējoties informē Izglītības iestādi par izmaiņām, kuru dēļ Apmācībā iesaistītais klients zaudējis tiesības piedalīties Apmācībā.
12. Aģentūra veic pārbaudes apmācību īstenošanas vietās klātienē vai, ja Apmācība notiek tiešsaistē, Apmācības procesa pārbaudei pieslēdzas mācību platformai, izmantojot Izglītības iestādes iesniegto piekļuves informāciju. Pārbaudes rezultātus atspoguļo pārbaudes aktā:
    1. ja pārbaude apmācību īstenošanas vietā notiek klātienē, pārbaudes akta, kas sagatavots papīra dokumenta formā, vienu eksemplāru izsniedz klātienē Izglītības iestādes pilnvarotai personai. Ja pārbaudē nepiedalās Izglītības iestādes pilnvarotā persona, pārbaudes aktu nosūta Izglītības iestādei pēc pārbaudes veikšanas;
    2. par tiešsaistē organizētās Apmācības pārbaudi pārbaudes aktu nosūta Izglītības iestādei pēc pārbaudes veikšanas;
    3. ja pārbaudes laikā konstatēti pārkāpumi, Aģentūra pārbaudes aktā noteiktajā termiņā uzdod Izglītības iestādei sniegt skaidrojumu un/vai novērst pārkāpumus. Ja nepieciešamas papildus ziņas, Aģentūra nosūta Izglītības iestādei pieprasījumu iesniegt papildu paskaidrojumus un visa veida dokumentu apliecinātas kopijas, kā arī, ja nepieciešams, pieprasa uzrādīt dokumentu oriģinālus un citu informāciju.
13. Izglītības iestāde nodrošina visās Apmācības īstenošanas vietās ar Apmācības īstenošanu saistīto dokumentu esamību un Izglītības iestādes pārstāvju, t.sk. pasniedzēju un braukšanas apmācības instruktoru piedalīšanos pārbaudēs, uzrādot Aģentūras un citu institūciju pārstāvjiem, kuriem ir tiesības veikt Aģentūras īstenoto pasākumu un Eiropas Savienības fondu finansēto projektu pārbaudes, šādus dokumentus:
    1. izglītības programmas mācību stundu (nodarbību) saraksts un Apmācības programmas (vai mācību kursa) tematiskais plāns visam izglītības programmas īstenošanas periodam;
    2. nodarbību uzskaites žurnālu, kurā atspoguļotas teorētisko priekšmetu mācību stundas, un mācību reģistrācijas karti, kurā atspoguļotas braukšanas mācību stundas un nodarbību apmeklētības parakstu lapas, ja nodarbības notiek klātienē;
    3. pasniedzēju un braukšanas apmācības instruktoru sarakstu atbilstoši Apmācības īstenošanas plānam, kā arī pasniedzēju un braukšanas apmācības instruktoru kvalifikāciju apliecinošu dokumentu kopijas;
    4. rīkojumus vai to kopijas par klientu atskaitīšanu no izglītojamo skaita;
    5. dokumentu vai to kopiju, kas apliecina Nosacījumu 26. punktā noteiktā izpildi, norādot klienta vārdu, uzvārdu un informāciju par iegūto zināšanu Izglītības iestādē apliecinošu dokumentu (mācību reģistrācijas kartes vai sekmju izziņas) izsniegšanu;
    6. dokumentu vai tā kopiju, kas apliecina Nosacījumu 28. punktā noteiktā izpildi, norādot klienta vārdu, uzvārdu, traktortehnikas vadītāja kvalifikācijas eksāmena rezultātu, nokārtošanas gadījumā norādot iegūto traktortehnikas vadītāja kategoriju un traktortehnikas vadītāja apliecības izsniegšanas datumu.
14. Izglītības iestāde nodrošina plakātu izvietošanu, ievērojot vizuālās identitātes prasības saskaņā ar:
    1. Ministru kabineta 2015. gada 17. februāra noteikumos Nr. 87 „Kārtība, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana” un Eiropas Parlamenta un Padomes 2013.gada 17.decembra regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, XII pielikuma 2.2. sadaļā noteikto;
    2. ES fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijām un Eiropas Parlamenta un Padomes 2021. gada 24. jūnija Regulu (ES) 2021/1060.
15. Ja Apmācības tiek finansētas:
    1. no Eiropas Sociālā fonda līdzekļiem Eiropas Sociālā fonda projekta „Atbalsts bezdarbnieku izglītībai” identifikācijas Nr.7.1.1.0/15/I/001 ietvaros, izglītības iestāde nodrošina, ka ar Apmācības īstenošanu saistītajos dokumentos ir norādīts Eiropas Sociālā fonda projekta „Atbalsts bezdarbnieku izglītībai” identifikācijas Nr.7.1.1.0/15/I/001 un uz izdales mācību materiāliem ir nodrošinātas publicitātes prasības, t.i., vizuālo elementu ansamblis, kas attiecināms uz Eiropas Sociālā fonda projektu „Atbalsts bezdarbnieku izglītībai” Nr. 7.1.1.0/15/I/001.
    2. Eiropas Savienības Atveseļošanas un noturības mehānisma ietvaros, izglītības iestāde nodrošina, ka ar Apmācības īstenošanu saistītajos dokumentos un uz izdales mācību materiāliem ir nodrošinātas publicitātes prasības, t.i., vizuālo elementu ansamblis, kas attiecināms uz Eiropas Savienības Atveseļošanas un noturības mehānisma vizuālo identitāti.
16. Nodrošināt, ka ar Apmācības īstenošanu saistītā dokumentācija tiek glabāta:
    1. vismaz līdz termiņam, kas izriet no 2014.-2020. gada Eiropas Savienības fondu plānošanas perioda normatīvo aktu regulējuma, ja Apmācība īstenota no Eiropas Sociālā fonda līdzekļiem Eiropas Sociālā fonda projekta „Atbalsts bezdarbnieku izglītībai” Nr.7.1.1.0/15/I/001 ietvaros;
    2. līdz 2031. gada 31. decembrim, ja Apmācība īstenota ar Eiropas Savienības Atveseļošanas un noturības mehānisma finansējumu.
17. Apmācības izmaksas, izmaksas par mācību izdales materiāliem, pirmās palīdzības kursu, veselības pārbaudi un visiem izdevumiem, kas saistīti ar traktortehnikas vadītāja kvalifikācijas eksāmenu kārtošanu un traktortehnikas vadītāja apliecības saņemšanu, piemērojamie nodokļi, ieskaitot pievienotās vērtības nodokli, kā arī citi izdevumi, kas rodas Izglītības iestādei Apmācības īstenošanas laikā, ir iekļauti Kupona vērtībā.
18. **Norēķinu kārtība**
19. Apmācību finansē no Eiropas Sociālā fonda (tostarp REACT-EU) finansējuma, Eiropas Savienības Atveseļošanas un noturības mehānisma un valsts budžeta līdzfinansējuma.
20. Mācību maksa par klientu Apmācību ir apliekama ar pievienotās vērtības nodokli.
21. Mācību maksas izmaksas aprēķina un izmaksā par mācību grupas izglītojamiem, kuri 90 (deviņdesmit) dienu laikā, skaitot no Apliecinājumā norādītā Apmācības beigu datuma, sekmīgi nokārtoja kvalifikācijas eksāmenus VTUA un saņēma attiecīgās kategorijas traktortehnikas vadītāja apliecību.
22. Pēc Apliecinājuma saskaņošanas Izglītības iestāde piecu darba dienu laikā Aģentūrā iesniedz avansa rēķinu 50 procentu apmērā no Apliecinājumā noteiktās mācību maksas. Izglītības iestāde var neiesniegt avansa rēķinu un visus Apmācības izdevumus iekļaut gala rēķinā.
23. Aģentūra pēc avansa rēķina saņemšanas 30 kalendāra dienu laikā veic rēķina apmaksu.
24. Mācību maksas rēķinos Izglītības iestāde papildus obligāti noteiktajiem rekvizītiem norāda šādu informāciju:
    1. Aģentūras norēķinu rekvizīti (t.sk. projekta konta numurs);
    2. Izglītības iestādes norēķinu rekvizīti;
    3. projekta nosaukums un numurs (katram projektam rēķinu izraksta atsevišķi);
    4. Kupona numurs un klienta vārds un uzvārds;
    5. Apliecinājuma numurs;
    6. Apmācības periods;
    7. Izglītības programmas nosaukums;
    8. Apmācības īstenošanas vietas adrese;
    9. Rēķina apmaksas termiņš;
    10. Norāde par maksājumu – „mācību maksa” (avansa maksājums vai gala maksājums);
    11. Avansa rēķinā norāda avansa apmēru procentos no Apmācības īstenošanas izmaksu summas.
    12. Gala rēķinā norāda pilnu Apmācības īstenošanas izmaksu summu, samaksātā avansa summu un summu apmaksai;
    13. Mācību maksas gala rēķinu iesniedz kopā ar rīkojumu vai tā kopiju par Apmācības pabeigšanu un attiecīgās kategorijas traktortehnikas vadītāja apliecību saņēmušajiem.
25. Izglītības iestāde trīs darba dienu laikā pēc kalendārā mēneša beigām (vai citā termiņā pēc Aģentūras pieprasījuma) CV un vakanču portālā pievieno:
    1. nodarbību apmeklējumu uzskaites sarakstu, norādot Apliecinājuma Nr., periodu, par kādu iesniegts apmeklējumu uzskaites saraksts, klienta vārdu, uzvārdu u.c. informāciju. Ja Apmācība notika tiešsaistē, papildus pievieno klienta dalības uzskaites pierakstus no mācību platformas (laiks*, st., min*.);
    2. attaisnojošus iemeslus apstiprinošus dokumentus par konkrēto kavējumu periodu, ja tādi ir.
26. Izglītības iestāde pēdējā Apmācības mēneša nodarbību apmeklējumu uzskaites sarakstu CV un vakanču portālā pievieno trīs darba dienu laikā no apmācības beigu datuma. Ja Apmācība notika tiešsaistē, papildus pievieno klienta dalības uzskaites pierakstus no mācību platformas (laiks, st., min.)
27. Izglītības iestāde ne vēlāk kā septiņu darba dienu laikā pēc Apmācības pabeigšanas CV un vakanču portālā ievieto parakstītu mācību reģistrācijas kartes kopiju un nodarbību apmeklētības parakstu lapas kopiju par klātienē notikušajām teorijas nodarbībām.
28. Izglītības iestāde trīs darba dienu laikā pēc tam, kad katrs Apliecinājumā minētais klients vienu reizi kārtojis braukšanas kvalifikācijas eksāmenu VTUA, CV un vakanču portālā ievieto

rīkojumu par Apmācību pabeigušajiem klientiem. Rīkojumā norāda klienta vārdu, uzvārdu, personas kodu, kupona numuru un VTUA izdotās traktortehnikas vadītāja apliecības datumu .

1. Ja Izglītības iestāde ar rīkojumu no mācību grupas atskaitījusi vairāk kā pusi no izglītojamo skaita vai vairāk kā puse no mācību grupas izglītojamajiem nav ieguvusi apliecību par izglītības programmas apguvi, izglītības iestāde CV un vakanču portālā ievieto kredītrēķinu un atmaksājamo avansa summu pārskaita Apliecinājumā norādītajā Aģentūras norēķinu kontā..
2. Ja Izglītības iestāde visus klientus ar rīkojumu atskaitījusi no izglītojamo skaita, Izglītības iestāde neizmantotās Apmācības summas pārskaita Apliecinājumā norādītajā Aģentūras kontā un iesniedz Aģentūrā maksājuma uzdevuma kopiju.
3. Izglītības iestāde trīs darba dienu laikā pēc Apmācības pabeigšanas CV un vakanču portālā pievieno gala rēķinu par Apmācības īstenošanas izdevumiem:
   1. Mācību maksas gala rēķinā tiek iekļauta mācību maksa (100% apmērā) tikai par tiem mācību grupas izglītojamiem, kuri sekmīgi nokārtoja kvalifikācijas eksāmenus VTUA un saņēma attiecīgās kategorijas traktortehnikas vadītāja apliecību. Mācību maksas gala rēķinā netiek iekļauta mācību maksa un Aģentūra neveic mācību maksas apmaksu par klientiem, kuri mācības nav pabeiguši (atskaitīti) un par klientiem, kuri nekārtoja vai nesekmīgi nokārtoja kvalifikācijas eksāmenus. 30 kalendāro dienu laikā pēc mācību maksas gala rēķina saņemšanas Aģentūra veic galīgo norēķinu;
   2. Ja kvalifikācijas eksāmeni VTUA nodrošināti atbilstoši šo no sacījumu 29. vai 30. punktā noteiktajam un, ja klients sekmīgi nokārtojis kvalifikācijas eksāmenus VTUA un saņēma attiecīgās kategorijas traktortehnikas vadītāja apliecību, Izglītības iestāde trīs darba dienu laikā papildus iesniedz rīkojumu vai tā kopiju par Apmācības pabeigšanu un profesionālas kvalifikācijas apliecību saņemšanu un mācību maksas gala rēķinu, kurā iekļauj informāciju tikai par klientu, kurš kārtoja kvalifikācijas eksāmenus VTUA un saņēma attiecīgās kategorijas traktortehnikas vadītāja apliecību. Šajā punktā minētā noteikuma iestāšanās gadījumā, mācību maksas gala rēķinu iesniedz 90 (deviņdesmit) dienu laikā, skaitot no Apliecinājumā norādītā Apmācības beigu datuma.
4. Izglītības iestādei ir pienākums ne vēlāk kā piecu darba dienu laikā no Aģentūras pieprasījuma saņemšanas brīža veikt avansa maksājuma atmaksu, ja tā nepilda Nosacījumos noteikto.
5. Izglītības iestādei ir aizliegts noteikt klientam papildu maksu par dalību Apmācībā vai jebkādas citas finansiāla rakstura saistības.
6. Izglītības iestāde nodrošina, ka Apmācības īstenošanā ir novērsts dubultā finansējuma risks:
   1. Apmācība netiek finansēta vai līdzfinansēta no citiem Eiropas Savienības finanšu avotiem, kā arī valsts un pašvaldību budžeta līdzekļiem;
   2. saskaņā ar grāmatvedības kārtošanu regulējošajiem normatīvajiem aktiem nepastāv viena un tā paša rēķina apmaksa divas reizes no dažādiem publiskajiem finansēšanas avotiem, kā arī iesniegtās Apmācības īstenošanas izmaksas atbilst īstenotajai Apmācībai un nav attiecināmas uz kādu citu Aģentūras organizēto pasākumu.
7. Izglītības iestāde atmaksā Aģentūrai neatbilstoši Nosacījumiem izlietotos finanšu līdzekļus 10 darba dienu laikā no Nosacījumu 80.punktā minētā paziņojuma saņemšanas.

**4. Personas datu aizsardzība un konfidencialitāte**

1. Aģentūra un Izglītības iestāde, apņemas ievērot personu datu aizsardzības normatīvo aktu prasības, t.sk. Eiropas Parlamenta un Padomes regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)”, kā arī nodrošina, ka personas datus:
   1. apstrādās likumīgi, godprātīgi un datu subjektiem pārredzamā veidā;
   2. apstrādās uzņemto saistību izpildei un personas datu apstrādi neveiks ar uzņemto saistību izpildi nesavietojamā veidā;
   3. precīzi un nepieciešamības gadījumā atjauninās;
   4. apstrādās veidā, kas pieļauj personu identifikāciju ne ilgāk kā nepieciešams uzņemto saistību izpildei;
   5. apstrādās tādā veidā, lai nodrošinātu normatīvajiem aktiem atbilstošu datu drošību, t.sk. aizsardzību pret neatļautu vai nelikumīgu apstrādi un nejaušu nozaudēšanu, iznīcināšanu vai sabojāšanu, izmantojot atbilstošus tehniskos vai organizatoriskos pasākumus;
   6. e-pasta sūtījumos dokumentus, informatīvos un citus materiālus, kuros tiek iekļauta informācija par personu datiem, aizsargā ar vismaz deviņu zīmju paroli *Zip* arhīva formātā, izmantojot AES-256 algoritmu. Paroli dokumentu atkodēšanai paziņo atsevišķi, izmantojot citu saziņas veidu.
2. Aģentūra un Izglītības iestāde, apstrādājot saņemtos personas datus uzņemto saistību īstenošanai, ir pārzinis personas datu aizsardzības normatīvo aktu izpratnē.
3. Aģentūra un Izglītības iestāde ir atbildīga par personu (datu subjektu) informēšanu par viņu personas datu apstrādi, ko veic kā pārzinis.
4. Aģentūra un Izglītības iestāde apņemas nenodot saņemtos personas datus trešajām personām bez tās puses iepriekšējas rakstveida piekrišanas, no kuras tā ir saņēmusi personas datus. Ja saskaņā ar normatīvajiem aktiem pusei ir pienākums izpaust saņemtos personas datus, tās pienākums par personas datu nodošanu informēt pusi, no kuras tā ir saņēmusi personas datus, ja vien to neaizliedz normatīvie akti.
5. Nosacījumu izpildei Aģentūra veic šādu datu apstrādi: klientam tiek izsniegts Kupons, ar kuru  klients iesniedz personas datus izglītības iestādei (Kupona numurs, vārds, uzvārds, personas kods, kontaktinformācija – tālruņa numurs un e-pasts).
6. Aģentūra un Izglītības iestāde apņemas Nosacījumu izpildes laikā un pēc Nosacījumu termiņa beigām neizpaust trešajām personām nekādu Apmācības īstenošanas laikā iegūto personas datus saturošo informāciju. Minētais pienākums attiecas arī uz pušu darbiniekiem. Puses nodrošina, ka tā darbinieki pirms Apmācības īstenošanas uzsākšanas paraksta attiecīgus saistību rakstus par šajos Nosacījumos noteikto konfidencialitātes prasību izpildi.
7. Izglītības iestāde jebkurā gadījumā nodrošina:
   1. aizsardzību pret fiziskās iedarbības radītu personas datu apdraudējumu;
   2. aizsardzību, kuru realizē ar programmatūras līdzekļiem, parolēm, šifrēšanu, kriptēšanu un citiem loģiskās aizsardzības līdzekļiem;
   3. tikai pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai.
8. Izglītības iestāde Nosacījumu izpildes laikā sniedz Aģentūrai visu nepieciešamo informāciju un tehnisko atbalstu, kas nepieciešams, lai Aģentūra varētu nodrošināt atbildes uz datu subjektu pieprasījumiem attiecībā uz to tiesību īstenošanu, ciktāl tas skar Izglītības iestādes kompetenci.
9. Izglītības iestāde bez atlīdzības sniedz Aģentūrai visu nepieciešamo tehnisko un organizatorisko atbalstu, lai Aģentūra varētu nodrošināt normatīvajos aktos noteikto uzraudzības iestādes un datu subjekta informēšanu par datu aizsardzības pārkāpumu.
10. Izglītības iestāde apņemas Nosacījumu izpildes laikā atļaut Aģentūras pārstāvjiem veikt pārbaudes (tostarp klātienē izglītības iestādes telpās), lai pārliecinātos par to, kā Izglītības iestāde nodrošina Nosacījumos noteikto saistību izpildi attiecībā uz personas datu aizsardzības jautājumiem.
11. Izglītības iestāde informē Aģentūru par visiem datu subjektu un trešo personu pieprasījumiem attiecībā izglītības iestādes pārziņā esošo personas datu izsniegšanu.
12. Pēc Aģentūras pieprasījuma izglītības iestāde sniedz Aģentūrai visu informāciju par personas datu apstrādi un datu apstrādes līdzekļiem, ko Apmācības īstenošanas ietvaros veica vai izmantoja izglītības iestāde.
13. Izglītības iestāde apņemas kompensēt Aģentūrai visus zaudējumus, kas radušies saistībā ar fizisko personu datu apstrādes drošības pārkāpumiem, ja šie pārkāpumi ir radušies Izglītības iestādes darbības vai bezdarbības rezultātā.
14. **Citi noteikumi**

71. Izglītības iestāde rakstiski informē Aģentūru par apstākļiem, kas var apdraudēt Apmācības procesu vai Nosacījumos noteikto Izglītības iestādes pienākumu izpildi:

* 1. par mācību kartes derīguma termiņa izmaiņām, trīs darba dienu laikā iesniedzot Aģentūrā aktualizētu mācību kartes kopiju;
  2. vienas darba dienas laikā par mācību kartes darbības apturēšanu, apturēšanas iemesliem un termiņu;
  3. trīs darba dienu laikā par jebkurām izmaiņām Izglītības iestādes darbībā (par juridiskās adreses, bankas konta maiņu, par reģistrēšanu vai izslēgšanu no Valsts ieņēmumu dienesta ar pievienotās vērtības nodokli apliekamo personu reģistra, Izglītības iestādes likvidēšanu, komersanta saimnieciskās darbības apturēšanu vai pārtraukšanu, maksātnespējas procesa pasludināšanu, bankrota procedūras uzsākšanu).

1. Aģentūrai ir tiesības rakstveidā vai ar elektroniskā pasta starpniecību pieprasīt no Izglītības iestādes paskaidrojumus un jebkuru ar Apmācības īstenošanu saistīto dokumentāciju.
2. Izglītības iestādei aizliegts izmantot atsauces uz Aģentūru reklāmas un mārketinga materiālos bez iepriekšēja saskaņojuma ar Aģentūru.
3. Izglītības iestādei ir tiesības Apmācības īstenošanas laikā vienoties ar klientu par savstarpējās atbildības regulējumu, ja tas nav pretrunā Nosacījumiem.
4. Izglītības iestāde var rosināt izglītības iestāžu piedāvājumu sarakstā svītrot Apmācības īstenošanas vietas adreses vai papildināt ar jaunām Apmācības īstenošanas vietu adresēm, iesniedzot Aģentūrā attiecīgu mācību karti. Iesniegumu par Apmācības īstenošanas vietu papildināšanu vai maiņu Izglītības iestāde iesniedz Aģentūrā vismaz 15 darba dienas pirms vēlamās papildināšanas vai maiņas dienas. Ja konkrētu izglītības programmu nav iespējams īstenot Izglītības iestādes tehniskajā piedāvājumā noteiktajās adresēs, Aģentūrai ir tiesības izbeigt sadarbību ar Izglītības iestādi par konkrētu izglītības programmas īstenošanu konkrētā īstenošanas vietā.
5. Aģentūrai ir tiesības veikt grozījumus Nosacījumos, iepriekš par to rakstveidā paziņojot Izglītības iestādei.
6. Aģentūrai ir tiesības izslēgt Izglītības iestādi no izglītības iestāžu piedāvājumu saraksta, rakstveidā paziņojot par sadarbības izbeigšanu, šādos gadījumos:
   1. Aģentūrai apzināti sniegta nepatiesa informācija vai sadarbība noslēgta uz nepatiesas informācijas pamata;
   2. veicot pārbaudi Izglītības iestādē, pēdējo divpadsmit mēnešu laikā ir konstatēta atkārtota Nosacījumu pārkāpšana, t.sk.:
      1. netiek ievērotas normatīvajos aktos un Nosacījumos noteiktās prasības (atbilstošas materiālās bāzes neesamība, drošu un veselībai nekaitīgu mācību apstākļu nenodrošināšana, atbilstošas derīgas mācību kartes neesamība, izglītojamo nereģistrēšana VTUA normatīvajos aktos noteiktajā kārtībā, konstatēta Izglītības iestādes vai tā personāla Apmācības īstenošanai atbilstošās izglītības vai profesionālās pieredzes neesamība u.c.), kā rezultātā apdraudēta kvalitatīva mācību norise;
      2. netiek nodrošināta nodarbību apmeklējumu uzskaite atbilstoši Apmācības īstenošanas nosacījumos noteiktajam;
      3. netiek nodrošināta Apmācība atbilstoši Izglītības iestādes iesniegtajai informācijai par Apmācības īstenošanas vietu un laiku;
      4. Apmācība netiek īstenota valsts valodā.

77.3 veicot atkārtotu pārbaudi Izglītības iestādē, ir konstatēts, ka iepriekš konstatētie pārkāpumi nav novērsti;

77.4 ierosināts Izglītības iestādes maksātnespējas process;

77.5 Izglītības iestāde neievēro Nosacījumos noteikto norēķinu kārtību, t.sk. noteikto dokumentu iesniegšanas termiņus;

77.6 Izglītības iestāde neievēro klienta ieskaitīšanas un atskaitīšanas no izglītojamo skaita kārtību;

77.7 Izglītības iestāde noteikusi klientaNosacījumos un MK noteikumos Nr.75 noteiktajām izmaksām papildu maksu par dalību Apmācībā vai jebkādas citas finansiāla rakstura saistības;

77.8 Izglītības iestāde, piedāvājot Apmācības pasākumus klientiem, īsteno negodīgu komercpraksi Negodīgas komercprakses aizlieguma likuma izpratnē;

77.9 konstatēta Izglītības iestādes neatbilstība MK noteikumu Nr.75 15.9. apakšpunktam.

78. Aģentūra ne retāk kā reizi gadā veic iepriekšējā sadarbības periodā īstenoto pasākumu kvalitātes izvērtējumu un ir tiesīga lemt par Izglītības iestādes piedāvājuma īstenot konkrētu izglītības programmu konkrētā Apmācības īstenošanas vietā svītrošanu no izglītības piedāvājumu saraksta, ja:

78.1 divu gadu laikā Apmācības īstenošanas vietā netiek organizēta Apmācība;

78.2 traktortehnikas vadītāja kvalifikācijas iegūšanas eksāmenu VTUA pēdējā gada laikā sekmīgi nokārtojuši mazāk kā 60% no izglītības iestādē apmācīto personu skaita.

1. Ja Izglītības iestāde vai Izglītības iestādes piedāvājums, atbilstoši šo Nosacījumu 77. vai 78. punktā noteiktajam, ir svītrots no izglītības piedāvājumu saraksta, Izglītības iestāde pieteikties pasākumu īstenošanai atkārtoti var ne agrāk kā divus gadus pēc dienas, kad Izglītības iestāde vai Izglītības iestādes piedāvājums ir svītrots no izglītības piedāvājumu saraksta.
2. Gadījumos, ja konstatēto pārkāpumu dēļ nav pieļaujama uzņemto saistību izpilde (jāpārtrauc uzsākto Apmācības grupu mācību process), komisija rakstiski informē Izglītības iestādi par pienākumu atlīdzināt Aģentūrai izdevumus, kas izlietoti klientu Apmācībai, kuru īstenošanā konstatēti būtiski Nosacījumu pārkāpumi. Ja Izglītības iestāde minētos Apmācības izdevumus neatlīdzina labprātīgi, aģentūrai attiecīgo summu ir tiesības piedzīt normatīvajos aktos noteiktajā kārtībā.
3. Aģentūrai ir tiesības apturēt Apmācības īstenošanu, ja:
   1. ierosināta plānošanas perioda prioritāšu un aktivitāšu pārskatīšana, un Aģentūrai var tikt samazināts vai atsaukts finansējums, kas plānots maksājumu saistību segšanai;
   2. sakarā ar Aģentūras reorganizāciju vai likvidāciju, ja tās rezultātā Aģentūras saistību pārņēmējs neturpina veikt Nosacījumos noteiktos pienākumus vai arī veic tos samazinātā apjomā.

Pretendenta pārstāvis/pilnvarotā persona apliecina, ka Apmācība tiks īstenota atbilstoši šiem Nosacījumiem:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datums) (paraksts, vārds, uzvārds)